  Майя Бывальцева Улосвыллэн тӧроез Александр Бречалов Удмуртиын улӥсьёсты Выль арен ӟечкылаз. Праздникен вазиськонэз «Мынам Удмуртие» телеканал возьматӥз. Удмуртилэн тӧроезлэн Александр Бречаловлэн Выль ар вазиськонэз «Гажано эшъёс. Выль ар азьын нунал — йылпумъянъёс лэсьтон вакыт. Со дыре ик асьмеос азьланезлы бадӟым ужпумъёс пуктӥськом. Ортчись ар Удмуртия понна азинскон сюреслэн кутсконэз луиз. Асьмеос трос ужамы но троссэ лэсьтӥмы. Но азьланьын выль ужпумъёс но выль вормонъёс. Сюлмысь тау тӥледлы вордскем шаермы сярысь сюлмаськемды понна. Элькунамы трос зэмос профессионалъёс, адямиос, кинэ улосчиос гажало но кинлы оско. Сыӵе командаен туж бадӟым ужпумъёс борды басьтӥськыны луэ. Соослэн улон шоры учконзы но ужзы тросэзлы дышетэ, соослэсь опытсэс номырин уд вошты, нош асьсэос соос — элькунмылэн данэз», — пусйиз улосвыллэн тӧроез. Выль арен ӟечкыланэ озьы ик пыриськизы Олимпи шудонъёслэн кык пол призёрез Иван Черезов, «Калашников» концернлэн ыстэм муртъёсыз, П. И. Чайковскийлэн музей-усадьбаезлэн кивалтӥсез Татьяна Неганова, Вань удмуртъёслэн «Удмурт Кенеш» огазеяськонзылэн тӧроез Татьяна Ишматова, Россиысь Федераци Кенешлэн ёзчиез Юрий Фёдоров но мукетъёсыз.  Тегъёс: Ижкар Удмуртия Выльар АлександрБречалов  